

**Түлкібас ауданы бойынша коммуналдық қалдықтардың түзілу және жинақталу нормаларын және тұрмыстық қатты қалдықтарын жинау, әкету және көму тарифтерін бекіту туралы**

***Күшін жойған***

Түркістан облысы Түлкібас аудандық мәслихатының 2020 жылғы 29 қыркүйектегі № 60/2-06 шешімі. Түркістан облысының Әділет департаментінде 2020 жылғы 13 қазанда № 5839 болып тіркелді. Күші жойылды - Түркістан облысы Түлкібас аудандық мәслихатының 2023 жылғы 22 маусымдағы № 4/11-08 шешімімен

      Ескерту. Күші жойылды - Түркістан облысы Түлкібас аудандық мәслихатының 22.06.2023 № 4/11-08 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) шешімімен.

      Қазақстан Республикасының 2007 жылғы 9 қаңтардағы Экологиялық кодексінің 19-1 бабының 1) және 2) тармақшаларына, Қазақстан Республикасының 2001 жылғы 23 қаңтардағы "Қазақстан Республикасындағы жергiлiктi мемлекеттiк басқару және өзiн-өзi басқару туралы" Заңының 6 бабының 1 тармағының 15) тармақшасына, Қазақстан Республикасы Энергетика министрiнiң 2014 жылғы 25 қарашадағы № 145 "Коммуналдық қалдықтардың түзiлу және жинақталу нормаларын есептеудiң үлгiлiк қағидаларын бекiту туралы" (нормативтiк құқықтық актiлердi мемлекеттiк тiркеу тiзiлiмiнде № 10030 болып тiркелген) бұйрығына және Қазақстан Республикасы Энергетика министрiнiң 2016 жылғы 1 қыркүйектегi № 404 "Тұрмыстық қатты қалдықтарды жинауға, әкетуге, кәдеге жаратуға, қайта өңдеуге және көмуге арналған тарифтi есептеу әдiстемесiн бекiту туралы" (нормативтік құқықтық актілерді мемлекеттік тіркеу тізілімінде № 14285 болып тіркелген) бұйрығына сәйкес, Түлкібас аудандық мәслихаты ШЕШІМ ҚАБЫЛДАДЫ:

      1. Түлкібас ауданы бойынша коммуналдық қалдықтардың түзiлу және жинақталу нормалары осы шешiмнің 1 қосымшасына сәйкес бекiтiлсiн.

      2. Түлкібас ауданы бойынша тұрмыстық қатты қалдықтарын жинау, әкету және көму тарифтері осы шешiмнің 2 қосымшасына сәйкес бекiтiлсiн.

      3. "Түлкібас аудандық мәслихат аппараты" мемлекеттік мекемесі Қазақстан Республикасының заңнамасында белгіленген тәртіппен:

      1) осы шешімнің "Қазақстан Республикасы Әділет Министрлігі Түркістан облысының Әділет департаменті" Республикалық мемлекеттік мекемесінде мемлекеттік тіркелуін;

      2) ресми жарияланғаннан кейін осы шешімді Түлкібас аудандық мәслихатының интернет-ресурсына орналастыруын қамтамасыз етсін.

      4. Осы шешімнің орындалуын бақылау Түлкібас аудандық мәслихатының аппарат басшысына жүктелсін.

      5. Осы шешiм алғашқы ресми жарияланған күнiнен кейiн күнтiзбелiк он күн өткен соң қолданысқа енгiзiледi.

|  |  |
| --- | --- |
| *Аудандық мәслихаттың хатшысы* | *С. Сейсенбаев* |

|  |  |
| --- | --- |
|  | Түлкібас аудандық мәслихатының 2020 жылғы 29 қыркүйектегі № 60/2-06 шешіміне 1-қосымша |

**Түлкібас ауданы бойынша коммуналдық қалдықтардың түзілу және жинақталу нормалары**

|  |  |  |  |
| --- | --- | --- | --- |
| № | Коммуналдық қалдықтар жинақталатын объектілер | Есептік бірлік | Коммуналдық қалдықтардың орташа жылдық жинақталу нормасы, текше метр |
|  |
| 1 | Жайлы және жайлы емес үйлер | 1 тұрғын | 1,86  1,94 |
| 2 | Жатақханалар, интернаттар, балалар үйлері, қарттар үйлері және сол сияқтылар | 1 орын | 1,28 |
| 3 | Қонақ үйлер, санаторийлер, демалыс үйлері | 1 орын | 0,62 |
| 4 | Балабақшалар, бөбекжайлар | 1 орын | 0,35 |
| 5 | Мекемелер, ұйымдар, офистер, кеңселер, жинақ банктері, байланыс бөлімшелері | 1 қызметкер | 0,21 |
| 6 | Емханалар | 1 келіп кету | 0,018 |
| 7 | Ауруханалар, өзге де емдеу-сауықтыру мекемелері | 1 төсек-орын | 0,73 |
| 8 | Мектептер және өзге де оқу орындары | 1 оқушы | 0,029 |
| 9 | Мейрамханалар, дәмханалар, қоғамдық тамақтану мекемелері | 1 отыратын орын | 0,99 |
| 10 | Театрлар, кинотеатрлар, концерт залдары, түнгі клубтар, ойынханалар, ойын автоматтарының залы | 1 отыратын орын | 0,06 |
| 11 | Мұражайлар, көрмелер | Жалпы алаңы 1м2 | 0,003 |
| 12 | Стадиондар, спорт алаңдары | Жоба бойынша  1 орын | 0,09 |
| 13 | Спорт, би және ойын залдары | Жалпы алаңы 1м2 | - |
| 14 | Азық-түлік, өнеркәсіптік тауар дүкендері, супермаркеттер | сауда алаңы 1м2 | 0,98 |
| 15 | Машиналардан сату | сауда орнының 1м2 | - |
| 16 | Базарлар, сауда павильондары, дүңгіршектер, сөрелер | Сауда алаңы 1м2 | 0,21 |
| 17 | Азық-түлік тауарларының көтерме базалары, қоймалары | Жалпы алаңы 1м2 | - |
| 18 | Өнеркәсіптік тауарлардың көтерме базалары, қоймалары | Жалпы алаңы 1м2 | -- |
| 19 | Тұрмыстық қызмет көрсету үйі: халыққа қызмет көрсету | Жалпы алаңы 1м2 | 0,02 |
| 20 | Вокзалдар, автовокзалдар, әуежайлар | Жалпы алаңы 1м2 | - |
| 21 | Жағажайлар | Жалпы алаңы 1м2 | - |
| 22 | Дәріханалар | Сауда алаңы 1м2 | 0,33 |
| 23 | Автотұрақтар, автомобильді жуу орындары, АЖС, гараждар | 1 машина- орын | 1,90 |
| 24 | Автомобиль шеберханалары | 1 жұмысшы | 1,7 |
| 25 | Гараж кооперативтері | 1 гаражға | - |
| 26 | Шаштараздар, косметикалық салондар | 1 жұмыс орны | 1,56 |
| 27 | Кір жуатын орындар, химиялық тазалау орындары, тұрмыстық техниканы жөндеу орындары, тігін ательесі | Жалпы алаңы 1 м2 | 0,1 |
| 28 | Зергерлік, аяқ киімді, сағаттарды жөндеу шеберханалары | Жалпы алаңы 1м2 | 0,23 |
| 29 | Жөндеу және қызмет көрсету орындары (кілттер жасау) және сол сияқтылар | 1 жұмыс орны | - |
| 30 | Моншалар, сауналар | Жалпы алаңы 1 м2 | 0,06 |
| 31 | Ауданның аумағында жаппай іс-шаралар ұйымдастыратын заңды ұйымдар | 1000 қатысушы | - |
| 32 | Бау-бақша кооперативтері | 1 учаске | - |

|  |  |
| --- | --- |
|  | Түлкібас аудандық мәслихатының 2020 жылғы "29" қыркүйектегі № 60/2-06 шешіміне 2 – қосымша |

**Түлкібас ауданы бойынша тұрмыстық қатты қалдықтарды жинау, әкету және көму тарифтері**

|  |  |  |  |
| --- | --- | --- | --- |
| № р/с | Атауы | Есептік бірлік | Қызметтің құны (тенге) |
| 1 | Қатты тұрмыстық қалдықтарды жинау, әкету және көму тарифі |  |  |
| 1.1. | Жайлы үйлер | 1 тұрғын/1 айда | 100 |
| 1.2. | Жайлы емес үйлер | 1 тұрғын/1 айда | 100 |
| 1.3. | Жеке кәсіпкерлік субъектілер және заңды тұлғалар | 1 м3 | 700 |
| 2. | Қатты тұрмыстық қалдықтарды көму тарифі |  |  |
| 2.1. | Жеке тұлғалар үшін | 1 м3 | 100 |
| 2.2. | Жеке кәсіпкерлік субъектілер және заңды тұлғалар үшін | 1 м3 | 250 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК